Elsje Designs create lifestyle decor and stationery with a Capetonian touch.: PASELLA - Trou so...
Besoek PASELLA se webblad vir die uittreksel:
Die eerste van drie spogfunksies, is in ŉ solderwoonstel in die Kaapse middestad. Aleit dek elke keer een tafel om die styl te demonstreer – in hierdie geval ŉ minimalistiese, gesofistikeerde onthaal. Die kleure is swart en wit met skoon lyne. Die tafel is gedek met baie glas en die borde is vierkantig om ŉ meer moderne gevoel te gee.
Die man in beheer van die blomme, is Alwyn Burger van OKASIE Events. Hy meen ŉ tafel soos dié een vra vir blomme wat byna ongesiens aanvul en nie oorneem nie. Hy gebruik ligblou lampskerms en pak dit vol met varkore. ŉ Orgidee in die middel gee kleur en aksent.
Sarah Malgas van Elsje Designs wat allerlei pragtige papier- en ander detail vir troues en funksies maak. Sy het ŉ perspex kandelaar persoonlikheid gegee deur die name van gaste uit perspex te sny en daaraan op te hang met ŉ boksie onderaan as geskenk. In die boksie is ŉ perspexring vir die dames en ŉ tradisionele silwer amandel vir mans.
Kanya-Cilla Hunt van The Hunt House Kitchen het ŉ tweelaagkoek gemaak van dekadente donkersjokolade onder en wortel en amandels bo. Die twee lae word met bande sjokolade wat geel gekleur is versier en met spinsuiker afgerond.
Voorbeeld nommer twee se tema is ‘local is lekker’.
Die idee met hierdie een is dat jy ŉ onkonvensionele, baie informele en aardse troue hou. Ons het by Lucky Store restaurant in Stellenbosch ingeval omdat jy hier voel asof jy in ouma se kombuis kuier. Aleit het ŉ vrolike, amper lawwe tafel gedek wat ons land se gesellige atmosfeer en reënboog-gevoel naboots. Verskillende kleure en teksture is gebruik vir dié een.
Sarah was weer met papier doenig en hierdie keer maak sy horingkies om wegneem lekkergoed in te sit.
Vir die blomme het Alwyn ŉ houtplank met etniese materiaal oorgetrek en rooi lint daarop vasgekram. In die lint word kleurvolle blomme gedruk en dit word teen ŉ muur opgesit om plek op die tafel te bespaar.
Die koek is gemaak deur Alex Biess van Charly’s Bakery in Kaapstad. Prettig is beslis ŉ goeie woord om die Deense nageregstyl sjokoladekoek te beskryf met sy helder Afrika-rooi, oranje en pienk versiering. Woorde wat met liefde geassosieer word is op die middelste laag geskryf en hartjies en madeliefies van fondant rond dit af. Deesdae weer in die mode is bruid-en-bruidegompoppies, maar hulle is beslis meer funky as voorheen.
Die derde styl het ŉ outydse, klassieke gevoel en word gehou by Hawksmoor Huis. Dis ŉ lieflike Kaaps-Hollandse gastehuis op die plaas Matjieskuil naby Stellenbosch. Maar, die plan is eintlik dat jy dit net sowel in jou eie huis of jou ma s’n kan hou. By hierdie een word al die stoppe uitgeruk vir ŉ oordadige stylvolheid.
Die tafel kreun onder kristalglase, antieke eetgerei, borde en kraffies. Met hierdie soort tafel hoef alles nie noodwendig pasmaats te wees nie. Outydse vonkelwynglase bring bietjie nostalgie en lang kerse in kandelare gee hoogte en trek die oog na die pragtige glaskandelare bokant die tafel.
Wade van der Merwe van Cakes by Wade was die man wat ŉ klassieke dog romantiese koek moes konsepsualiseer en maak. Die koek is wit met swart patrone op. Hy draai ŉ lint om om dit ŉ regte antieke gevoel te gee en rond dit af met eetbare blinkers.
Alwyn se blomme is onkonvensioneel met ŉ sagte gevoel. Hy het ŉ verskeidenheid antieke & nuwe silwer houers gebruik waarin dit half terloops gerangskik word. Papierdetail behels antieke waaiers en pragtige boksies met ŉ geskenkie in. Trou of tuisonthaal – beslis blink planne en goeie rede om ŉ klomp kuiers te reël.
PASELLA Sê DANKIE AAN:
T/F: 021 887 4448E-pos: info@aleit.co.zaWebwerf: http://www.aleit.co.za/
T/F: 021 887 9904E-pos: info@okasie.co.za
T/F: 021 976 7111E-pos: info@elsje.co.za
Tel: 021 553 0440E-pos: kanyahunt@telkomsa.net
Tel: 021 461 5181E-pos: charlysbakery@gmail.com
Tel: 021 531 5179E-pos: wade@wadescakes.co.za
Tel: 021 447 1902E-pos: info@amazingspaces.co.za
The Lucky Store
T: 021 887 2746E-pos: luckystore@telkomsa.net
T: 021 884 4815E-pos: reservations@hawksmoor.co.za
Sel: 082 458 9916E-pos: lana@hireworx.co.za
Many bride-to-be prefer to the classic wedding dresses because they also want a classic and unforgettable wedding you can many other beautiful wedding dresses can be chosen.